**ĮSAKYMAS**

**DĖL ĮGALIOJIMO TVIRTINTI PASLAUGŲ TEIKIMO TERITORIJAS**

 2020 m. birželio 8 d. Nr. DĮV-511

 Šilalė

 Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Atvejo vadybos tvarkos aprašo, patvirtinto Lietuvos Respublikos socialinės apsaugos ir darbo ministro 2018 m. kovo 29 d. įsakymu Nr. A1-141 ,,Dėl Atvejo vadybos tvarkos aprašo patvirtinimo“ (Lietuvos Respublikos socialinės apsaugos ir darbo ministro 2019 m. gruodžio 30 d. įsakymo Nr. A1-802 redakcija), 6 punktu ir atsižvelgdamas į Šilalės rajono savivaldybės administracijos direktoriaus 2018 m. birželio 11 d. įsakymąNr. DĮV-698 ,,Dėl įgaliojimo suteikimo“:

1. Į g a l i o j u Gediminą Raudonių, Šilalės rajono socialinių paslaugų namų direktorių, koordinuojant atvejo vadybos procesą, tvirtinti paslaugų teikimo teritorijas.

2. P a v e d u Virginijai Kiudienei, Šilalės rajono savivaldybės administracijos Socialinės paramos skyriaus vyriausiajai specialistei, šio įsakymo 1 punkto vykdymo kontrolę.

3. P r i p a ž į s t u netekusiu galios Šilalės rajono savivaldybės administracijos direktoriaus 2018 m. liepos 4 d. įsakymo Nr. DĮV-784 ,,Dėl Socialinių paslaugų įstaigų sąrašo ir paslaugų teikimo teritorijų tvirtinimo“ 1.2 papunktį su visais papildymais ir pakeitimais.

 4. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

 Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo įteikimo suinteresuotam asmeniui dienos.

# Administracijos direktorius Valdemaras Jasevičius